Uno Podar

Uno Podar (17. märts 1924 Tallinn-Nõmme – 19. juuli 2002 Tartu) oli eesti arstiteadlane ja patoanatoom.

Elulugu
Uno Podar oli ametniku poeg ja Toomas Podari isa.

Lõpetas 1941 Rakvere Gümnaasiumi, 1949 TÜ arstiteaduskonna, meditsiinikandidaat (1953, TÜ), väitekiri "Mõningate uinutite ja erutavate medikamentide mõjust haava-organisatsioonilisele protsessile (maksas). Eksperimentaalne morfoloogiline uurimus". Täiendanud end korduvalt Leningradis ja Moskvas. Oli 1949–53 TÜ patoloogilise anatoomia kateedri assistent, 1954–92 dotsent, 1962–74 ka kateedri (aastast 1971 patoloogilise anatoomia ja kohtuarstiteaduse kateeder) juhataja, 1992–94 patoloogilise anatoomia ja kohtuarstiteaduse instituudi dotsent, aastail 1949–50 ja 1952–60 oli ka TÜ patoloogilise anatoomia kateedri prosektor, 1994–97 Maarjamõisa Haigla patoanatoomia osakonna patoloog.

Teadustöö
Uurinud regeneratsiooniprotsesse ja onkoloogia probleeme. 85 teadustrükist.

Viited

Teoseid
 Экстрофия мочевого пузыря (ращепление мочевого пузыря и кишки). // Архив анат. 19 (1957) 7
 Эозинофильная лейкомойдная реакция при саркомe желудка (kaasautor K. Kõrge). // Вопр. oнкол. 4 (1958) 2
 Порок развития половых органов. // Архив патол. 24 (1962) 1
 Ложные опухоли соединительной обoлочки глаза (kaasautor I. Kropman). // Вестник офтал. 77 (1964) 5
 Histological changes in the vaginal part of the uterus in cases of genito-urinary trichomonadosis (kaasautorid H. Kaarma, J. Teras). // Wiadomosci Parazytologiczne 15 (1969) 3
 Kasvajad (kaasautor). // Tartu, 3. trükk 1988
 Pre- ja perinataalne patomorfoloogia. // Tartu, 1990.

Kirjandus
 Album Academicum Universitatis Tartuensis 1918–1944. I–III. Trt, 1994, III, 397
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 111; II, 133
 Tartu ülikooli ajalugu: kolmes köites. Tallinn, 1982, III, 261, 262
 Merila-Lattik, H. Eesti arstid 1947–1997. Tallinn, 1997., 906–907
 Mikelsaar, R.-H. U. Podar. // EA (2002) 12, 846
 Tartu Ülikooli arstiteaduskond 1982–2007. Trt, 2007, 133, 137, 141.
  

Eesti arstiteadlased
Eesti anatoomid
Sündinud 1924
Surnud 2002